Poštovani roditelji i dragi učenici,

Crkva 25. 3. slavi Blagovijest.

To je blagdan Marijinog DA, pristanka na Božji plan spasenja. To je i blagdan Isusovog začeća. Logično je da se slavi 9 mjeseci prije Božića. Ovaj veliki blagdan naše Crkve neka nas podsjeti da i u korizmi Bog naviješta: „Došao sam da život imaju.“

Za nas Blagovijest znači: zlo nema zadnju riječ. Zadnju riječ ima Božja ljubav iz koje potječe svako dobro.

Neka vam Dobri Bog po zagovoru Djevice Marije udijeli svako dobro i neka vas štiti od svega zla.

U ovom radnom tjednu obradit ćemo dvije teme:

1. **Isusova smrt i uskrsnuće (udžbenik str. 62.)**
2. **Isus ulazi u Jeruzalem - Cvjetnica**

One su nastavak teme od prošlog puta **Molitva u hramu (farizej i carinik).**

Podsjetimo se: Isus nas poziva da u svakom čovjeku prepoznajemo i on/ona je stvoren/stvorena na sliku Božju. Isus je rekao: „Što god učiniste jednome od ove moje najmanje braće, meni učiniste.“ Pomoći čovjeku u nevolji na najbolji mogući način pokazujemo našu vjernost Bogu.

Naša **prva** tema je: **Isusova smrt i uskrsnuće (udžbenik str. 62.)**

Kratko tumačenje nekih pojmova u tekstu (pismoznanci, farizeji i carinici).

Pismoznanci su učeni ljudi koji su u Isusovo vrijeme tumačili, objašnjavali ljudima što piše u Bibliji. Farizeji su također ljudi puni znanja, a najviše su se brinuli da pravilno i jako pažljvo ispunjavaju sve zakone, ali su to, između ostalog, radili zato da ih drugi vide i dive im se. Carinici su uzimali carinu i porez od ljudi, ali su uzimali i više od onoga što je bilo propisano. Zato su ih ljudi smatrali grješnicima i nisu se s njima družili. Isus je grešnicima opraštao grijehe, a to je mnoge ljutilo, pogotovo farizeje. Farizeji vjeruju da samo Bog to može, a oni u Isusa nisu vjerovali.

**Ovo su vaši zadatci:**

* U udžbeniku na stranici 62. pročitajte sadržaj pod naslovom **Isusova smrt i uskrsnuće.**
* Prepišite naslov **Isus susreće ljude**
* Pitanja ne prepisujte, ali na njih odgovorite punom rečenicom.

**Pitanja:**

1. Što su farizeji i pismoznanci zamjerali Isusu?
2. Zašto ih je Isusovo ponašanje toliko ljutilo?
3. Zašto Isus jede u kući carinika (sjeti se Zakeja)?
4. Kada je Isus ozdravio čovjeka usahle ruke u subotu, jesu li se drugi zbog toga radovali? Ako je odgovor DA ili NE objasni zašto je DA ili NE.
5. Farizeji su odlučili zaustaviti Isusa? Je li Isusa odluka farizeja prestrašila i spriječila da nastavi pomagati ljudima? Zašto DA ili NE?

Naša **druga** tema je: **Isus ulazi u Jeruzalem – Cvjetnica**

**MOLITVENI POČETAK:**

*Isuse, hvala ti što voliš svakoga čovjeka, što ti je on važniji od svega. Pomozi i meni da mi uvijek na prvom mjestu bude dobro ljudi koje susrećem. Amen!*

Ova molitva je i odgovor na sva pitanja od prošlog zadatka. Bog voli svakoga od nas, te i nas potiče na takvu ljubav. Ona nije nemoguća. Bog uvijek od nas traži samo ono što možemo.

U zadnjem pitanju trebali ste odgovoriti: Je li Isusa odluka farizeja prestrašila i spriječila da nastavi pomagati ljudima? Odgovor se nalazi u temi: **Isus ulazi u Jeruzalem – Cvjetnica**

Korizma (u kojoj se nalazimo) je naš put prema Uskrsu. Isus je također imao put prema Uskrsu. Prošao je zemljom čineći dobro, a onda je trebao dovršiti spasenje ljudi mukom i smrću na križu. To je učinio u najvažnijem gradu svoga naroda, Jeruzalemu. U posljednju nedjelju prije muke i smrti – Cvjetnu nedjelju ušao je u Jeruzalem kao kralj, ali vrlo neobičan kralj.

**ČITANJE BIBLIJSKOG TEKSTA Mk 11, 1-11 (Mesijanski ulazak u Jeruzalem)**

Kad se približe Jeruzalemu, Betfagi i Betaniji, do Maslinske gore, pošalje dva učenika i kaže im: "Hajdete u selo pred vama. Čim u nj uđete, naći ćete privezano magare koje još nitko nije zajahao. Odriješite ga i vodite. Ako vam tko reče: 'Što to radite?' recite: 'Gospodinu treba', i odmah će ga ipak ovamo pustiti." Otiđoše i nađoše magare privezano uz vrata vani na cesti i odriješe ga. A neki od nazočnih upitaše: "Što radite? Što driješite magare?" Oni im odvrate kako im reče Isus. I pustiše ih. I dovedu magare Isusu, prebace preko njega svoje haljine i on zajaha na nj. Mnogi prostriješe svoje haljine po putu, a drugi narezaše zelenih grana po poljima. I oni pred njim i oni za njim klicahu: *"Hosana! Blagoslovljen Onaj koji dolazi u ime Gospodnje!* Blagoslovljeno kraljevstvo oca našega Davida koji dolazi! *Hosana* u visinama!"

**Ovo su vaši zadatci:**

* Nakon pročitanog teksta, pogledajte video Isusov svečani ulazak u Jeruzalem (2:00)

<https://www.youtube.com/watch?v=8oAcJvX98H8>

* Pogledajte video kako neki danas slave Cvjetnicu, Cvjetnica u Požegi (1:29) <https://www.youtube.com/watch?v=C_AAaBf_GvU>
* Razmislite koja je sličnost između Isusovog ulaska u Jeruzalem i naših današnjih Cvjetnica koje slavimo u crkvama (biljke koje nosimo i riječi koje izgovaramo).
* Ukoliko ste u mogućnosti odigrajte kviz na poveznici, a možete odigrati i Cvjetnica (anagram) <https://learningapps.org/watch?v=p47x24egc20> CVJETNICA NEDJELJA MUKE GOSPODNJE,

<https://wordwall.net/hr/resource/981393/cvjetnica?ref=embed-iframe> Cvjetnica (anagram)

* Naslov u bilježnici je: **CVJETNICA**.
* Riješite premetaljku i prepišite tekst u bilježnicu.
* Nacrtajte u bilježnicu što vi nosite u crkvu na blagoslov kada slavite Cvjetnicu (svaka župa ima svoje običaje, nacrtajte što vaša obitelj nosi na blagoslov).
* Za kraj prepišite molitvu.

**Premetaljka:**

Cvjetnicu slavimo u \_\_\_\_\_\_\_\_\_\_\_\_\_\_ prije Uskrsa. Ona je ujedno početak

 LJUJEDNE

\_\_\_\_\_\_\_\_\_\_\_\_ tjedna. Ovisno o podneblju u kojem živimo, u crkvu nosimo

 VOGIELIK

\_\_\_\_\_\_\_\_\_\_\_ grančicu, \_\_\_\_\_\_\_\_\_\_\_\_ ili \_\_\_\_\_\_\_\_\_\_\_ lišće. Na misi se čita ili pjeva

SMALIVUNO KIJEDNAR LMPANOI

\_\_\_\_\_\_\_\_\_\_\_ Gospodnja.I mi ćemo sudjelovati na obredima\_\_\_\_\_\_\_\_\_\_\_\_\_\_\_\_tjedna.

 AKUM IKVOGIEL

**MOLITVA:**

Isuse, hvala ti što voliš svakoga čovjeka, što ti je on važniji od svega. Pomozi i meni da mi uvijek na prvom mjestu bude dobro ljudi koje susrećem. Amen!

Molim vas da do 31. 3. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vam Bog udijeli svako dobro i neka vas štit od svega zla.